maiA ส่งมอบสมุดบันทึกให้สถาบันมะเร็งแห่งชาติ
maiA ส่งมอบสมุดบันทึกพิชิตมะเร็งให้สถาบันมะเร็งแห่งชาติ ณ ห้องประชุมสมชาย สมบูรณ์เจริญ อาคารดำรงนิราดูร สถาบันมะเร็งแห่งชาติ
13 มี.ค. 2561

ดร.ชาญกฤช เดชวิทักษ์ (ที่ 7 จากขวา) นายกสมาคมบริษัทจดทะเบียนในตลาดหลักทรัพย์ เอ็ม เอ ไอ (maiA) เดินหน้าโครงการ “สานพลังพลิกชีวิตผู้ป่วยมะเร็ง 13,000 ราย” เพื่อสร้างแรงบันดาลใจ ความเข้าใจ และวางแผนการรักษาโรคมะเร็งอย่างถูกต้อง โดยจัดกิจกรรม “พลิกมุมมองใหม่ เพื่อรับมือกับโรคมะเร็ง ครั้งที่ 1” ลงพื้นที่มอบสมุดบันทึกการรักษา (Survivor Planner) จำนวน 13,000 เล่ม ให้แก่สถาบันมะเร็งแห่งชาติ 
สำหรับแจกจ่ายให้กับผู้ป่วยมะเร็งในโรงพยาบาลรัฐบาลขนาดใหญ่ 15 แห่งทั่วประเทศ โดยมีนายแพทย์วีรวุฒิ อิ่มสำราญ (ที่ 6 จากซ้าย) ผู้อำนวยการสถาบันมะเร็งแห่งชาติ เป็นตัวแทนรับมอบ นอกจากนี้ ภายในงานยังมีการเสวนาให้ความรู้พื้นฐานและการรับมือโรคมะเร็ง พร้อมแนะนำการใช้สมุดบันทึกพิชิตมะเร็งอย่างถูกต้อง ที่ห้องประชุมสมชาย สมบูรณ์เจริญ อาคารดำรงนิราดูร สถาบันมะเร็งแห่งชาติ